പുസ്തകം
<div class="novel">
പുസ്തകങ്ങളിലഴുക്കു പറ്റിയാ-
ലത്തലേറ്റവുമെനിക്കു വന്നിടും;
പുത്തനായവ സദാ വിളങ്ങിയാ-
ലെത്തുമിങ്ങധികമായ കൗതുകം.

താറുമാറ വയെറിഞ്ഞിടാതെയും,
കീറിടാതെയുമൊരല്പഭാഗവും,
സാറിനുള്ളു തെളിയുന്ന മട്ടിൽ ഞാൻ
കൂറൊടൊത്തു മുറപോൽ പഠിച്ചിടും

ഞാനവറ്റിലൊരഴുക്കു തേക്കയോ
പേന പെൻസിലിവയാൽ വരയ്ക്കയോ
ചെയ്കയില്ലവ പഠിച്ചമാത്രയിൽ
ചേർത്തുവയ്ക്കുമൊരുപോലെ ഭംഗിയായ്

ബാലസാഹിത്യം
കെ. സി. കേശവപിള്ളയുടെ കൃതികൾ
പട്ടത്താനം ഗവ.എസ്.എൻ.ഡി.പി.യു.പി.സ്കൂൾ അപ്‌ലോഡ്